CELEX: 32015D1780
Language: bg
Date: 2015-10-05 00:00:00
Title: Решение (ОВППС) 2015/1780 на Съвета от 5 октомври 2015 година за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)

6.10.2015   
            
            
               BG
            
            
               Официален вестник на Европейския съюз
            
            
               L 259/21
            
         РЕШЕНИЕ (ОВППС) 2015/1780 НА СЪВЕТА
   от 5 октомври 2015 година
   за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 16 юли 2012 г. Съветът прие Решение 2012/392/ОВППС (1).
            
         
               (2)
            
            
               На 22 юли 2014 г. Съветът прие Решение 2014/482/ОВППС (2), с което се удължи срокът на действие на Решение 2012/392/ОВППС до 15 юли 2016 г. и се предвиди референтна сума за периода до 15 юли 2015 г.
            
         
               (3)
            
            
               На 13 юли 2015 г. Съветът прие Решение (ОВППС) 2015/1141 (3), в което се предвиди референтна сума за периода до 15 юли 2016 г. В това решение Съветът подчертава, че референтната сума би следвало да се преразгледа в рамките на три месеца от приемането на посоченото решение, като се отчита допълнителното оперативно планиране относно двустранния подход, който съчетава засилено участие в Ниамей с постоянно присъствие в Агадез.
            
         
               (4)
            
            
               Във връзка с допълнителното оперативно планиране референтната сума за периода от 16 юли 2015 г. до 15 юли 2016 г. следва да бъде преразгледана.
            
         
               (5)
            
            
               EUCAP Sahel Niger ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз,
            
         ПРИЕ НАСТОЯЩОТО РЕШЕНИЕ:
   Член 1
   В член 13 от Решение 2012/392/ОВППС параграфи 1 и 2 се заменят със следното:
   
      „1.   Референтната сума, предназначена за покриване на свързаните с EUCAP Sahel Niger разходи за периода от 16 юли 2012 г. до 31 октомври 2013 г., е в размер на 8 700 000 EUR.
      Референтната сума, предназначена за покриване на свързаните с EUCAP Sahel Niger разходи за периода от 1 ноември 2013 г. до 15 юли 2014 г., е в размер на 6 500 000 EUR.
      Референтната сума, предназначена за покриване на свързаните с EUCAP Sahel Niger разходи за периода от 16 юли 2014 г. до 15 юли 2015 г., е в размер на 9 155 000 EUR.
      Референтната сума, предназначена за покриване на свързаните с EUCAP Sahel Niger разходи за периода от 16 юли 2015 г. до 15 юли 2016 г., е в размер на 18 400 000 EUR.
      2.   Всички разходи се управляват в съответствие с правилата и процедурите, приложими за общия бюджет на Европейския съюз. Участието на физически и юридически лица при възлагането на договори за обществена поръчка от страна на EUCAP Sahel Niger е отворено без ограничения. Освен това не се прилагат правила за произход на стоките, закупени от EUCAP Sahel Niger.“.
   
   Член 2
   Настоящото решение влиза в сила в деня на приемането му.
   
      Съставено в Люксембург на 5 октомври 2015 година.
      
         
            За Съвета
         
         
            Председател
         
         N. SCHMIT
      
   
   
      (1)  Решение 2012/392/ОВППС на Съвета от 16 юли 2012 г. относно мисия на Европейския съюз по линия на ОПСО в Нигер (EUCAP Sahel Niger) (ОВ L 187, 17.7.2012 г., стр. 48).
   
      (2)  Решение 2014/482/ОВППС на Съвета от 22 юли 2014 г. за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger) (ОВ L 217, 23.7.2014 г., стр. 31).
   
      (3)  Решение (ОВППС) 2015/1141 на Съвета от 13 юли 2015 г. за изменение на Решение 2012/392/ОВППС относно мисия на Европейския съюз по линия на ОПСО в Нигер (EUCAP Sahel Niger) (ОВ L 185, 14.7.2015 г., стр. 18).